{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":18,"n_cols":6,"rows_kept":18,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Prijedlogu odluke o osnovici za izračun iznosa naknade za rad udomitelja i iznosa opskrbnine za 2025."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"\"ZIPKA\" UDRUGA UDOMITELJA ZA DJECU I MLADE VARAŽDINSKE ŽUPANIJE","ODLUKA O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2025. GODINU","Smatramo da bi povećanje osnovice za izračun opskrbnina i naknade za rad udomitelja trebalo biti u iznosu između 100 i 110 eura. Svi svjedočimo svakodnevnom povećanju cijena , posebno proizvoda koji se najviše koriste u svakodnevnom životu, i koji su nam svima nužni . Kako bi se mogla djeci pružiti kvalitetna skrb, osim ljubavi, pažnje i strpljenja koju djeci daju udomitelji  potrebna su i adekvatna materijalna sredstva koja pokrivaju današnje potrebe djece. Što se tiče naknade za rad udomitelja neprihvatljivo je da udomitelj koji brine o troje djece , bilo standardni ili tradicionalni , za svoj rad dobiva naknadu koja je manja od Zakonom zajamčene minimalne plaće ...Stoga se zalažemo da se za 2025. g. utvrdi veći iznos osnovice od predloženog te apeliramo da se u idućoj godini razmotre i postoci po kojima se utvrđuje iznos osnovice kako bi se uvelo više kategorija za izračun opskrbnina /naknada sukladno teškoćama i /ili potrebama djece te kako bi udomitelji koji brinu o djeci sa razvojnim  teškoćama dobili adekvatniju  naknadu za rad.","Nije prihvaćen","Ministarstvo kontinuirano radi na poboljšanju materijalnog položaja udomitelja. Tako je predmetna osnovica od 2022. do danas povećana za 35,6%, odnosno s 500,00 kuna / 66,36 eura na 90,00 eura.\nUjedno napominjemo da je UNICEF, u partnerstvu s Ministarstvom, završio istraživanje o adekvatnosti iznosa naknade za rad udomitelja i iznosa opskrbnine. U tijeku je analiza predmetnog istraživanja, a ista će biti polazište Ministarstvu za daljnje određivanje metodologije, iznosa naknade za rad udomitelja i  iznosa opskrbnine."]
[2,"PUČKI PRAVOBRANITELJ","ODLUKA O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2025. GODINU","Prije svega primjećujemo kako je za postupak savjetovanja predviđeno svega devet dana, iako Zakon o pravu na pristup informacijama ( NN br. 25/13,85/15,69/22) predviđa u pravilu rok od trideset dana. Skraćivanje roka nije posebno obrazloženo, no mišljenja smo kako devet dana nije dovoljno da bi se u postupak savjetovanja uključili građani na koje se ovaj Prijedlog odluke odnosi. \n\nZakon o udomiteljstvu (NN br.115/18,18/22) u čl. 28. određuje da osnovicu na temelju koje se izračunava iznos naknade za rad udomitelja i iznos opskrbnine odlukom određuje Vlada Republike Hrvatske. Osnovica na temelju koje se izračunava iznos naknade za rad udomitelja i iznos opskrbnine utvrđuju se jednom godišnje, najkasnije do 31. listopada tekuće godine za sljedeću kalendarsku godinu. Međutim, kako je ovaj Prijedlog odluke tek u javnom savjetovanju, razvidno je da se nije poštovao zakonski rok (31. listopada 2024.) \n\nU obrazloženju Prijedloga odluke navedeno je samo kako je osnovica za 2024. godinu iznosila 80,00 eura te se može zaključiti kako se nova osnovica povećava za svega 10,00 eura. \n\nSlijedom navedenog, pučka pravobraniteljica pozdravlja povećanje osnovice, no isto tako naglašavamo kako bi Prijedlog odluke trebao biti sadržajno obrazložen kako bi se uopće moglo ispitati samo povećanje te radi li se o povećanju u dovoljnom iznosu i kako će se to povećanje odraziti na naknade za rad udomitelja i iznos opskrbnine.","Nije prihvaćen","Ministarstvo kontinuirano radi na poboljšanju materijalnog položaja udomitelja. Tako je predmetna osnovica od 2022. do danas povećana za 35,6%, odnosno s 500,00 kuna / 66,36 eura na 90,00 eura.\nUjedno napominjemo da je UNICEF, u partnerstvu s Ministarstvom, završio istraživanje o adekvatnosti iznosa naknade za rad udomitelja i iznosa opskrbnine. U tijeku je analiza predmetnog istraživanja, a ista će biti polazište Ministarstvu za daljnje određivanje metodologije, iznosa naknade za rad udomitelja i  iznosa opskrbnine."]
[3,"TENA BOSAK","ODLUKA O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2025. GODINU","Iznos osnovice za izračun naknada za rad udomitelja i iznosa opskrbnine podatak je koji predstavnici Ministarstva vrlo često vole koristiti u pozitivnom kontekstu i isticati povećanje od 10 eura kao veliki napredak i ulaganje u sustav udomiteljstva. Rast od 10 eura je i dalje rast, ali apsolutno nedovoljan u odnos na rast svega drugog u Republici Hrvatskoj i tu ne mislim samo na rast cijena hrane i pića, energenata i ostalog, već i na rast plaća i BDP-a. Udomiteljstvo danas u RH počiva na dobroj volji, entuzijazmu i ljubavi malog postotka ukupne populacije koji su spremni staviti sa strane mnogo aspekata sebe, uključujući i vlastiti materijalni status u svrhu pomoći djeci bez odgovarajuće roditeljske skrbi ili odraslim osobama koji to ne mogu ostvariti u biološkim obiteljima ili kao pojedinci. Novac nije nikad bio motiv za bavljenje udomiteljstvom, ali trenutno (ne)tretiranje udomitelja i prividno poboljšanje uvjeta u kojima oni obavljaju ovaj poziv, poziv u kojem je nekoliko tisuća korisnika pronašlo svoj spas te čija svakodnevnica također uvelike ovisi o (premaloj) osnovici na kojem se temelji njihova opskrbnina zasigurno nije način na koji ćemo privući nove ljude i potaknuti ih da se bave udomiteljstvom. Udomitelji, baš kao i korisnici o kojima oni brinu zaslužuju više.","Nije prihvaćen","Ministarstvo kontinuirano radi na poboljšanju materijalnog položaja udomitelja. Tako je predmetna osnovica od 2022. do danas povećana za 35,6%, odnosno s 500,00 kuna / 66,36 eura na 90,00 eura.\nUjedno napominjemo da je UNICEF, u partnerstvu s Ministarstvom, završio istraživanje o adekvatnosti iznosa naknade za rad udomitelja i iznosa opskrbnine. U tijeku je analiza predmetnog istraživanja, a ista će biti polazište Ministarstvu za daljnje određivanje metodologije, iznosa naknade za rad udomitelja i  iznosa opskrbnine."]
[4,"FORUM ZA KVALITETNO UDOMITELJSTVO DJECE - UDOMITELJI ZA DJECU","ODLUKA O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2025. GODINU","Rast osnovice za izračunavanje naknada za rad udomitelja kao i opskrbnina za korisnike potrebniji je nego ikad s obzirom na trenutno ekonomsko stanje u Republici Hrvatskoj i indikatorima za iduću godinu. Povećanje inflacije, ali istovremeno povećanje BDP-a u RH pokazatelj nam je potrebe, ali i prostora za istim, stoga mi predlažemo uvećanje osnovice na 110 eura. Povećanje opskrbnina neminovno doprinosi boljem životnom standardu djece koja su smještena u udomiteljskim obiteljima, djeci koja su jedni od najranjivijih članova našeg društva, djeci kojoj moramo pružiti što više. Također, udomitelji kao pružatelji socijalne usluge smještaja koji svoj izazovan poziv obavljaju bez pauza, godišnjeg odmora ili bolovanja, koji su svoj život posvetili brizi za djecu koja nisu mogla doživjeti sretno i zdravo odrastanje u biološkoj sredini zaslužuju mnogo više od nedovoljne naknade koju trenutno dobivaju . U slučaju standardnih udomitelja plaća/naknada nije ni u rangu propisane minimalne plaće u RH. Zar udomitelji ne zaslužuju minimalnu propisanu plaću? Ili možda zaslužuju i više od toga?","Nije prihvaćen","Ministarstvo kontinuirano radi na poboljšanju materijalnog položaja udomitelja. Tako je predmetna osnovica od 2022. do danas povećana za 35,6%, odnosno s 500,00 kuna / 66,36 eura na 90,00 eura.\nUjedno napominjemo da je UNICEF, u partnerstvu s Ministarstvom, završio istraživanje o adekvatnosti iznosa naknade za rad udomitelja i iznosa opskrbnine. U tijeku je analiza predmetnog istraživanja, a ista će biti polazište Ministarstvu za daljnje određivanje metodologije, iznosa naknade za rad udomitelja i  iznosa opskrbnine."]
[5,"KLAUDIA JURANIĆ KLARIĆ","ODLUKA O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2025. GODINU","Statistički podaci govore \"Prosječna mjesečna bruto plaća PO SATU za kolovoz 2024. iznosila je 10,26 eura, što je u odnosu na srpanj 2024. za 4,8% više, a u odnosu na isti mjesec prethodne godine za 18,3% više.\" Udomitelj ima naknadu od 216 eura mjesečno što znači 7,2  PO DANU (24 sata). Kada bi udomitelj imao naknadu od 10,26 za dan (onoliko koliko zaposlenici imaju po jednom satu), naknada bi trebala iznositi 114 eura. Znači, zaposlenicima 10,26€ = 1 sat, udomiteljima 10,26€= 1 dan. Bez dnevnog odmora, bez vikenda, bez godišnjeg, bez bolovanja. Treba li uopće komentirati deficit udomitelja? \nNadalje, opskrbnina za dijete sada iznosi 456 eura, sa osnovicom od 90€ iznosila bi 513 eura.  Na Vašim stranicama Hrvatskog zavoda za zdravstveno osiguranje piše \"Pravo na plaćanje premije dopunskog zdravstvenog osiguranja iz državnog proračuna od 1. siječnja 2025. moći će ostvariti osigurane osobe HZZO-a ako im ukupan prihod u prethodnoj godini, po članu obitelji, mjesečno nije veći od 421,92 eura te za samce veći od 528,23.\" Znači, i Vi sami smatrate da samac sa prihodom od 528,23 ne treba plaćat dopunsko osiguranje jer će ga to osiromašiti. Za dijete koje je samo na svijetu predlažete  opskrbninu od 513 eura sa povećanjem?\n Sa predloženom osnovicom od 114 eura, opskrbnina će iznositi 649,80. Molim Vas, zaštitite dostojanstvo te djece.","Nije prihvaćen","Ministarstvo kontinuirano radi na poboljšanju materijalnog položaja udomitelja. Tako je predmetna osnovica od 2022. do danas povećana za 35,6%, odnosno s 500,00 kuna / 66,36 eura na 90,00 eura.\nUjedno napominjemo da je UNICEF, u partnerstvu s Ministarstvom, završio istraživanje o adekvatnosti iznosa naknade za rad udomitelja i iznosa opskrbnine. U tijeku je analiza predmetnog istraživanja, a ista će biti polazište Ministarstvu za daljnje određivanje metodologije, iznosa naknade za rad udomitelja i  iznosa opskrbnine."]
[6,"MARA PEJAKIĆ","ODLUKA O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2025. GODINU","Budući da su inflatorni učinci znatno veći od ponuđenog povećanja osnovice zbog čega su i plaće u državnom i javnom sektoru u protekloj godini rasle za više od 30%, kako u svim svojim izvješćima naglašava Vlada, a kako vidimo u tijeku su i pregovori za nova povećanja, realno je za očekivati povećanje osnovice za najmanje 30% što iznosi 104 eura. Pri razmatranju ove osnovice svakako bi trebalo realnije sagledati cjelokupne troškove i angažiranost cijele obitelji oko udomljene djece. Primjera radi, dječji domovi u prosjeku zapošljavaju 1 djelatnika na dvoje djece, na što se svakako dodaju troškovi prehrane, čišćenja, režija, održavanja infrastrukture i drugi nespomenuti troškovi. Imajući sve to u vidu, postaje jasno kako je ovakav zahtjev i skroman i opravdan.","Nije prihvaćen","Ministarstvo kontinuirano radi na poboljšanju materijalnog položaja udomitelja. Tako je predmetna osnovica od 2022. do danas povećana za 35,6%, odnosno s 500,00 kuna / 66,36 eura na 90,00 eura.\nUjedno napominjemo da je UNICEF, u partnerstvu s Ministarstvom, završio istraživanje o adekvatnosti iznosa naknade za rad udomitelja i iznosa opskrbnine. U tijeku je analiza predmetnog istraživanja, a ista će biti polazište Ministarstvu za daljnje određivanje metodologije, iznosa naknade za rad udomitelja i  iznosa opskrbnine."]
[7,"MLADENKA RAVENSKI","ODLUKA O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2025. GODINU","Uzimajući u obzir odgovornost, trud, brigu i skrb, a istovremeno svakodnevno povećanje cijena, režijskih troškova i troškova povezanih s potrebama djece, udomitelji    Udruge udomitelja Nada Ivanec smatraju da bi osnovica za izračun iznosa naknade za rad udomitelja i opskrbnine za 2025 godinu  svakako morala biti između 100-110 eura .\nKoristimo ovu priliku da ukažemo na sramotnu nisku plaću udomiteljima kojima je udomiteljstvo zanimanje a koja trenutno  nije ni u rangu zajamčene minimalne plaće u  RH","Nije prihvaćen","Ministarstvo kontinuirano radi na poboljšanju materijalnog položaja udomitelja. Tako je predmetna osnovica od 2022. do danas povećana za 35,6%, odnosno s 500,00 kuna / 66,36 eura na 90,00 eura.\nUjedno napominjemo da je UNICEF, u partnerstvu s Ministarstvom, završio istraživanje o adekvatnosti iznosa naknade za rad udomitelja i iznosa opskrbnine. U tijeku je analiza predmetnog istraživanja, a ista će biti polazište Ministarstvu za daljnje određivanje metodologije, iznosa naknade za rad udomitelja i  iznosa opskrbnine."]
[8,"UDRUGA UDOMITELJA ZA DJECU \"OSMIJEH\"","ODLUKA O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2025. GODINU","S obzirom da na trud i zalaganje koje dajemo jer nam je to poziv prepun empatije prema djeci bez adekvatne roditeljske skrbi i da u sklopu našeg poziva dajemo 24 sata sebe , svoju obitelj i dom, da su to djeca za koje treba povećani trud jer su to djeca s traumama a uvelike se radi i o djeci s poteškoćama. \nMišljenje udomitelja Udruge udomitelja za djecu“ Osmijeh „iz Đurđevca je da bi osnovica trebala biti najmanje 110 eura. Znamo da je udomiteljska obitelj primarna skrb za djecu u odnosu na domove , udomitelja je sve manje, upravo iz\n razloga što smo marginalizirani i nedovoljno nagrađeni za trud koji dajem.","Nije prihvaćen","Ministarstvo kontinuirano radi na poboljšanju materijalnog položaja udomitelja. Tako je predmetna osnovica od 2022. do danas povećana za 35,6%, odnosno s 500,00 kuna / 66,36 eura na 90,00 eura.\nUjedno napominjemo da je UNICEF, u partnerstvu s Ministarstvom, završio istraživanje o adekvatnosti iznosa naknade za rad udomitelja i iznosa opskrbnine. U tijeku je analiza predmetnog istraživanja, a ista će biti polazište Ministarstvu za daljnje određivanje metodologije, iznosa naknade za rad udomitelja i  iznosa opskrbnine."]
[9,"UDRUGA UDOMITELJA OSJEČKO-BARANJSKE ŽUPANIJE - SAMARIJANKA","ODLUKA O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2025. GODINU","Prije svega posebno nam je drago da prepoznajete trud i rad nas Udomitelja . Svoj trud i zalaganje dajemo jer nam je to poziv prepun empatije prema \npotrebitima . Mišljenja sam kao predstavnica Udruge Udomitelja  OBŽ koja pokrivam mišljenja svih udomitelja s našeg područja . Da je iznos od 90 € osnovica premal te da ne prati tijek inflacije i životnog standarda. S obzirom na svakodnevne izdatke koje udomitelji imaju realno je da ta osnovica bude 100-110 €\nkako bi ublažili sva poskupljenja od odjeće i obuće za najmlađe ,školskog pribora , hrane . Te za naše odrasle gdje su nam izdavanja uz sve osnovne potrebe lijekovi medicinski materijal što iz područja Ministarstva zdravstva na našu žalost ne možemo ostvarivati. Osim toga u segmentu smo gdje se i na osnovu osnovice izračunava i sama naknada za rad standardnih udomitelja koja nije proporcionalna minimalnoj plaći u Republici Hrvatskoj.","Nije prihvaćen","Ministarstvo kontinuirano radi na poboljšanju materijalnog položaja udomitelja. Tako je predmetna osnovica od 2022. do danas povećana za 35,6%, odnosno s 500,00 kuna / 66,36 eura na 90,00 eura.\nUjedno napominjemo da je UNICEF, u partnerstvu s Ministarstvom, završio istraživanje o adekvatnosti iznosa naknade za rad udomitelja i iznosa opskrbnine. U tijeku je analiza predmetnog istraživanja, a ista će biti polazište Ministarstvu za daljnje određivanje metodologije, iznosa naknade za rad udomitelja i  iznosa opskrbnine."]
[10,"TENA BOSAK","ODLUKA O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2025. GODINU,\n I.","Iznos osnovice trebao bi biti minimum 110 eura. Zašto je iznos od 10 eura maksimum koji Vlada i resorno Ministarstvo izdvajaju za povećanje već nekoliko godina?","Nije prihvaćen","Ministarstvo kontinuirano radi na poboljšanju materijalnog položaja udomitelja. Tako je predmetna osnovica od 2022. do danas povećana za 35,6%, odnosno s 500,00 kuna / 66,36 eura na 90,00 eura.\nUjedno napominjemo da je UNICEF, u partnerstvu s Ministarstvom, završio istraživanje o adekvatnosti iznosa naknade za rad udomitelja i iznosa opskrbnine. U tijeku je analiza predmetnog istraživanja, a ista će biti polazište Ministarstvu za daljnje određivanje metodologije, iznosa naknade za rad udomitelja i  iznosa opskrbnine."]
[11,"CENTAR ZA MIROVNE STUDIJE","ODLUKA O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2025. GODINU,\n I.","Nejasno je na temelju kojih parametara Vlada Republike Hrvatske definira iznos osnovice za izračun iznosa osnovice za izračun iznosa naknade za rad udomitelja i iznosa opskrbnine za 2025. te je predloženo povećanje potpuno neadekvatno, a neadekvatan je bio i iznos za 2024. Uviđa to i Europska komisija koja u izvještaju o Hrvatskoj u Proljetnom paketu Europskog semestra ističe kako “Utjecaj socijalnih transfera (isključujući mirovine) na smanjenje siromaštva uvelike se smanjuje od 2020. i iznosio je 20,9% u 2023., među najnižima u EU (2022. prosjek EU-a bio je 35% u usporedbi s 20,4% u Hrvatskoj) zbog niske pokrivenost i neadekvatne naknade.” Predlažemo da se izradi detaljna metodologija izračuna adekvatnog iznosa osnovice.","Nije prihvaćen","Ministarstvo kontinuirano radi na poboljšanju materijalnog položaja udomitelja. Tako je predmetna osnovica od 2022. do danas povećana za 35,6%, odnosno s 500,00 kuna / 66,36 eura na 90,00 eura.\nUjedno napominjemo da je UNICEF, u partnerstvu s Ministarstvom, završio istraživanje o adekvatnosti iznosa naknade za rad udomitelja i iznosa opskrbnine. U tijeku je analiza predmetnog istraživanja, a ista će biti polazište Ministarstvu za daljnje određivanje metodologije, iznosa naknade za rad udomitelja i  iznosa opskrbnine."]
[12,"ŽAKLINA VICO","ODLUKA O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2025. GODINU,\n I.","Osnovica bi trebala biti veća, odnosno trebala bi bolje pratiti porast svih troškova od predloženih 90,00 eura. Udomiteljstvo bi se trebalo što više promicati. Osim što je za djecu bez roditeljske skrbi prirodnije/zdravije da su smještena u obiteljsko okruženje nego u instituciju, to je ujedno i znatna ušteda sredstava, jer se puno manje sredstava izdvaja za dijete koje je smješteno u udomiteljsku obitelj u usporedbi koliko se izdvaja za dijete smješteno u instituciji.","Nije prihvaćen","Ministarstvo kontinuirano radi na poboljšanju materijalnog položaja udomitelja. Tako je predmetna osnovica od 2022. do danas povećana za 35,6%, odnosno s 500,00 kuna / 66,36 eura na 90,00 eura.\nUjedno napominjemo da je UNICEF, u partnerstvu s Ministarstvom, završio istraživanje o adekvatnosti iznosa naknade za rad udomitelja i iznosa opskrbnine. U tijeku je analiza predmetnog istraživanja, a ista će biti polazište Ministarstvu za daljnje određivanje metodologije, iznosa naknade za rad udomitelja i  iznosa opskrbnine."]
[13,"IVANKA DUGAN","ODLUKA O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2025. GODINU,\n I.","S obzirom da prema statističkim i javno prezentiranim  podacima, BDP u Republici Hrvatskoj i nadalje raste, te sredstava u državom proračunu ima, smatram da bi osnovica na temelju koje se izračunava iznos naknade za rad udomitelja i\niznos  opskrbnine za 2025.godinu trebao iznositi najmanje 100.00 eura. Time bi se od strane Vlade validirala i podržala uloga udomitelja, naročito onih tradicionalnih udomitelja, kao najboljeg oblika skrbi za djecu i mlade bez \nodgovarajuće roditeljske skrbi, ali i za sve one odrasle osobe o kojima nema tko brinuti.  Lp","Nije prihvaćen","Ministarstvo kontinuirano radi na poboljšanju materijalnog položaja udomitelja. Tako je predmetna osnovica od 2022. do danas povećana za 35,6%, odnosno s 500,00 kuna / 66,36 eura na 90,00 eura.\nUjedno napominjemo da je UNICEF, u partnerstvu s Ministarstvom, završio istraživanje o adekvatnosti iznosa naknade za rad udomitelja i iznosa opskrbnine. U tijeku je analiza predmetnog istraživanja, a ista će biti polazište Ministarstvu za daljnje određivanje metodologije, iznosa naknade za rad udomitelja i  iznosa opskrbnine."]
[14,"TIHOMIR KLEMENT","ODLUKA O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2025. GODINU,\n I.","Iznos osnovice podignuti u skladu s poskupljenima i inflacijom minimalno na 110,00 eura","Nije prihvaćen","Ministarstvo kontinuirano radi na poboljšanju materijalnog položaja udomitelja. Tako je predmetna osnovica od 2022. do danas povećana za 35,6%, odnosno s 500,00 kuna / 66,36 eura na 90,00 eura.\nUjedno napominjemo da je UNICEF, u partnerstvu s Ministarstvom, završio istraživanje o adekvatnosti iznosa naknade za rad udomitelja i iznosa opskrbnine. U tijeku je analiza predmetnog istraživanja, a ista će biti polazište Ministarstvu za daljnje određivanje metodologije, iznosa naknade za rad udomitelja i  iznosa opskrbnine."]
[15,"IVAN PALIĆ","ODLUKA O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2025. GODINU,\n I.","Poštovani, kao udomitelj smatram da je vaš prijedlog da osnovica bude 90 eura sramotno malen, samo da zadovoljite formu i kažete da ste nešto napravili. S obzirom na veliki porast troškova života, od hrane, energenata, odjeće, školskih potrepština  i svega drugoga, te visoku inflaciju, smatram da bi osnovica trebala biti najmanje 110,00 eura. Čak i da podignete osnovicu na ovoliko, dok uredba stupi na snagu i počne se provoditi, inflacija će ju obezvrijediti i kao da je i nismo dobili. Uvjeren sam da svi udomitelji slično razmišljaju, tako da vas molim da još jedamput preispitate svoj prijedlog i uskladite ga s troškovima i inflacijom. Do najposlije, ovdje se radi o vrlo ranjivoj skupini i trebalo bi gledati da toj djeci možemo omogućiti i nešto više, a ne samo osnovne potrebe. Lp","Nije prihvaćen","Ministarstvo kontinuirano radi na poboljšanju materijalnog položaja udomitelja. Tako je predmetna osnovica od 2022. do danas povećana za 35,6%, odnosno s 500,00 kuna / 66,36 eura na 90,00 eura.\nUjedno napominjemo da je UNICEF, u partnerstvu s Ministarstvom, završio istraživanje o adekvatnosti iznosa naknade za rad udomitelja i iznosa opskrbnine. U tijeku je analiza predmetnog istraživanja, a ista će biti polazište Ministarstvu za daljnje određivanje metodologije, iznosa naknade za rad udomitelja i  iznosa opskrbnine."]